HU
2023.7.17.
Az Európai Unió Hivatalos Lapja
C 252/73
2023. május 25-én benyújtott kereset – UC Rusal konra Tanács (T-292/23. sz. ügy) (2023/C 252/87) Az eljárás nyelve: angol Felek Felperes: United Company Rusal MKPAO (UC Rusal) (Kalinyingrád, Oroszország) (képviselők: N. Tuominen és L.
Engelen ügyvédek) Alperes: az Európai Unió Tanácsa
Kérelmek A felperes azt kéri, hogy a Törvényszék: — az EUMSZ 263.
cikk alapján részlegesen semmisítse meg 1) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2023. március 13-i (KKBP) 2023/572 tanácsi határozatot (1), az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, (EU) 2023/571 tanácsi végrehajtási rendeletet (2) és 2) minden későbbi (KKBP) tanácsi határozatot és tanácsi végrehajtási rendeletet, amelyek az említett jogi aktusokat módosítja vagy megsemmisíti, amennyiben azok a felperest O. Deripaska tulajdonaként azonosítják; — a Tanácsot kötelezze a költségek viselésére.
Jogalapok és fontosabb érvek Keresete alátámasztása érdekében a felperes három jogalapra hivatkozik. 1.
Az első, arra alapított jogalap, hogy a felperes nevének a korlátozó intézkedések által érintett személyekre vonatkozó jegyzék indokolásba való felvétele során nyilvánvaló értékelési hibát követtek el. 2.
A második, arra alapított jogalap, hogy megsértették a védelemhez való jogot és a tisztességes eljáráshoz való jogot, mivel nem adnak lehetőséget a felperesnek arra, hogy hatékonyan gyakorolja a védelemhez való jogát, és különösen a meghallgatáshoz való jogát.
Tekintettel a védelemhez való jog és a hatékony bírósági felülvizsgálathoz való jog közötti szoros kapcsolatra, a felperes hatékony bírósági felülvizsgálathoz való joga is sérült. 3.
A harmadik, arra alapított jogalap, hogy a megtámadott intézkedések aránytalanok és sértik a felperesnek az Európai Unió Alapjogi Chartája 16. és 17. cikke szerinti jogait.
(1) (2)
Az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról szóló, 2023. március 13-i (KKBP) 2023/572 tanácsi határozat (HL 2023. L 75.
I., 134. o.).
Az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról szóló, 2023. március 13-i (EU) 2023/571 tanácsi végrehajtási rendelet (HL 2023 L 75.
I., 1. o.).
2023. május 25-én benyújtott kereset – EuroChem Group kontra Tanács (T-293/23. sz. ügy) (2023/C 252/88) Az eljárás nyelve: angol Felek Felperes: EuroChem Group AG (Zug, Svájc) (képviselők: N. Tuominen és M.
Krestiyanova ügyvédek)